CELEX: 32014D0353
Language: hu
Date: 2014-05-21 00:00:00
Title: 2014/353/EU: A Tanács végrehajtási határozata ( 2014. május 21. ) az „Európa Kulturális Fővárosai” elnevezésű, a 2020 és 2033 közötti időszakra vonatkozó kezdeményezés céljából létrehozandó és a kiválasztási és monitoringeljárást folytató testület három szakértőjének a Tanács általi kinevezésére vonatkozó gyakorlati és eljárási szabályokról

14.6.2014   
            
            
               HU
            
            
               Az Európai Unió Hivatalos Lapja
            
            
               L 175/27
            
         A TANÁCS VÉGREHAJTÁSI HATÁROZATA
   (2014. május 21.)
   az „Európa Kulturális Fővárosai” elnevezésű, a 2020 és 2033 közötti időszakra vonatkozó kezdeményezés céljából létrehozandó és a kiválasztási és monitoringeljárást folytató testület három szakértőjének a Tanács általi kinevezésére vonatkozó gyakorlati és eljárási szabályokról
   
      (2014/353/EU)
   
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európa kulturális fővárosai kezdeményezés 2020–2033. évekre szóló uniós fellépésének létrehozásáról és az 1622/2006/EK határozat hatályon kívül helyezéséről szóló, 2014. április 16-i 445/2014/EU európai parlamenti és tanácsi határozatra (1), és különösen annak 6. cikkére,
   mivel:
   
               (1)
            
            
               A 445/2014/EU határozat 6. cikke szerint létre kell hozni egy független szakértőkből álló testületet (a továbbiakban: a testület) a kiválasztási és monitoring-eljárások lefolytatására. A testületnek tíz, az uniós intézmények és szervek által kinevezett szakértőből kell állnia, akik közül hármat a Tanács nevez ki három évre. Mindazonáltal a testület első alkalommal való létrehozásakor a Tanácsnak egy évre kell kineveznie saját szakértőit, lehetővé téve a szakértők fokozatos cserélődését, amely segítségével elkerülhető a tapasztalat és a know-how elvesztése.
            
         
               (2)
            
            
               Minden intézmény és szerv jogosult a saját eljárásaival összhangban kiválasztani a szakértőket. A 445/2014/EU határozat 6. cikke (3) bekezdésének első albekezdése értelmében a szakértőket mindazonáltal a lehetséges európai szakértőknek a Bizottság által javasolt névsorából kell kiválasztani.
            
         
               (3)
            
            
               A 445/2014/EU határozat 6. cikke (3) bekezdésének negyedik albekezdése értelmében a szakértők kiválasztása során a testület összetételét illetően az uniós intézményeknek és szerveknek biztosítaniuk kell a kompetenciák kiegészítő jellegét, a kiegyensúlyozott földrajzi megoszlást, valamint a nemek közötti egyensúlyt.
            
         
               (4)
            
            
               Helyénvaló, hogy a Tanács határozzon a testületbe általa kinevezendő három szakértő kinevezésére vonatkozó gyakorlati és eljárási szabályokról.
            
         
               (5)
            
            
               E szabályoknak tisztességesnek, megkülönböztetéstől mentesnek, átláthatónak és könnyen végrehajthatónak kell lenniük,
            
         A KÖVETKEZŐKÉPPEN HATÁROZOTT:
   1. cikk
   (1)   A tagállamok részvételével sorshúzásra kerül sor. A tagállamok önkéntes alapon vesznek részt a sorshúzáson. Az összeférhetetlenség kockázatának minimálisra csökkentése érdekében azonban a sorshúzáson nem vehetnek részt azok a tagállamok, amelyekből a testületek szakértőinek hivatali ideje alatt kell kiválasztani vagy monitoring alá vonni valamelyik várost. A sorshúzásból kizárt tagállamoknak az ezen elvvel összhangban készített listáját e határozat melléklete tartalmazza.
   (2)   A széleskörű földrajzi képviselet kritériumának érvényesítése érdekében azokat a tagállamokat is ki kell zárni a sorshúzásból, amelyek a testület előző hivatali idejére már ajánlottak a Tanács által kinevezendő szakértőket.
   2. cikk
   (1)   A sorshúzásban kiválasztott első három tagállam jogosult egy-egy szakértőt ajánlani.
   (2)   Ennek céljából mind a három tagállam választ egy szakértőt a lehetséges európai szakértőknek a Bizottság által javasolt névsorából, és javasolhatja, hogy ezt a szakértőt nevezzék ki a testületbe.
   (3)   Ezen ajánlások alapján és az ajánlott szakértőknek a Tanács megfelelő előkészítő szerve által végzett alapos vizsgálatát követően a Tanács kinevezi azt a három szakértőt, aki három éven át részt vesz a kiválasztási és monitoringeljárást folytató testületben.
   (4)   A (3) bekezdéstől eltérve:
   
               a)
            
            
               a Tanács a 2015. évi testületbe a szakértőit egy évre nevezi ki;
            
         
               b)
            
            
               a 2015-re kinevezett szakértőket mindazonáltal a 2016–2018-as időszakra is kinevezetteknek kell tekinteni.
            
         Ezért az 1. cikk (1) bekezdésével összhangban nem vehetnek részt a 2015. évi testület szakértőinek kinevezése céljából tartott sorshúzáson azok a tagállamok, amelyekből a 2015. évi, valamint a 2016–2018. évi testület szakértőinek hivatali ideje alatt kell kiválasztani vagy monitoring alá vonni valamelyik várost.
   (5)   A testület valamely szakértőjének lemondása, halála vagy tartós munkaképtelensége esetén az érintett szakértőt javasoló tagállam javaslatot tesz a szakértőt a hivatali idő fennmaradó részében helyettesítő személy kinevezésére. E célból az e cikkben említett eljárást kell alkalmazni.
   3. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   
      Kelt Brüsszelben, 2014. május 21-én.
      
         
            a Tanács részéről
         
         
            az elnök
         
         A. KYRIAZIS
      
   
   
      (1)  HL L 132., 2014.5.3., 1. o.
   
   
      MELLÉKLET
      
         A sorshúzásból kizárt tagállamok listája
          (1)
          (2)
      
      
                  A testületben részt vevő tanácsi szakértők hivatali ideje
               
               
                  Azon tagállamok, amelyek egyes városaiban a szakértői testület elvégzi a kiválasztási vagy monitoring-eljárást
               
            
                  A 2015. ÉVI TESTÜLET
               
               
                  Horvátország (2020)
                  Írország (2020)
                  Görögország (2021)
                  Románia (2021)
               
            
                  A 2016–2018-AS TESTÜLET
               
               
                  Horvátország (2020)
                  Írország (2020)
                  Görögország (2021)
                  Románia (2021)
                  Litvánia (2022)
                  Luxemburg (2022)
                  Magyarország (2023)
                  Egyesült Királyság (2023)
                  Észtország (2024)
                  Ausztria (2024)
               
            
                  A 2019–2021-ES TESTÜLET
               
               
                  Horvátország (2020)
                  Írország (2020)
                  Görögország (2021)
                  Románia (2021)
                  Litvánia (2022)
                  Luxemburg (2022)
                  Magyarország (2023)
                  Egyesült Királyság (2023)
                  Észtország (2024)
                  Ausztria (2024)
                  Szlovénia (2025)
                  Németország (2025)
                  Szlovákia (2026)
                  Finnország (2026)
                  Lettország (2027)
                  Portugália (2027)
               
            
                  A 2022–2024-ES TESTÜLET
               
               
                  Magyarország (2023)
                  Egyesült Királyság (2023)
                  Észtország (2024)
                  Ausztria (2024)
                  Szlovénia (2025)
                  Németország (2025)
                  Szlovákia (2026)
                  Finnország (2026)
                  Lettország (2027)
                  Portugália (2027)
                  Cseh Köztársaság (2028)
                  Franciaország (2028)
                  Lengyelország (2029)
                  Svédország (2029)
                  Ciprus (2030)
                  Belgium (2030)
               
            
                  A 2025–2027-ES TESTÜLET
               
               
                  Szlovákia (2026)
                  Finnország (2026)
                  Lettország (2027)
                  Portugália (2027)
                  Cseh Köztársaság (2028)
                  Franciaország (2028)
                  Lengyelország (2029)
                  Svédország (2029)
                  Ciprus (2030)
                  Belgium (2030)
                  Málta (2031)
                  Spanyolország (2031)
                  Bulgária (2032)
                  Dánia (2032)
                  Hollandia (2033)
                  Olaszország (2033)
               
            
                  A 2028–2030-AS TESTÜLET
               
               
                  Lengyelország (2029)
                  Svédország (2029)
                  Ciprus (2030)
                  Belgium (2030)
                  Málta (2031)
                  Spanyolország (2031)
                  Bulgária (2032)
                  Dánia (2032)
                  Hollandia (2033)
                  Olaszország (2033)
               
            
                  A 2031–2033-AS TESTÜLET
               
               
                  Bulgária (2032)
                  Dánia (2032)
                  Hollandia (2033)
                  Olaszország (2033)
               
            
         (1)  Az „Európa Kulturális Fővárosa” címre való jogosultságnak a 445/2014/EU határozat mellékletében foglalt naptárban szereplő sorrendjén alapuló lista.
      
         (2)  E határozat 1. cikkének (2) bekezdésével összhangban azokat a tagállamokat, amelyek a Tanács által kinevezendő szakértőket ajánlottak a testület előző hivatali idejére, szintén ki kell zárni a sorshúzásból.